Covid-19-statistieke: Een nuwe sterfte aangemeld(Argieffoto: Unsplash) Suid-Afrika het nou 3 658 547 laboratorium-bevestigde gevalle van Covid-19 nadat nog 1 456 nuwe gevalle bevestig is. Slegs een sterfte is in die vorige 24 tot 48 uur aangemeld, met nog 49 sterftes wat bygewerk is. Dit bring die algehele syfer op 98 667 sterftes te staan, sê die Nasionale Instituut vir Oordraagbare Siektes (Nios). Die getal nuwe positiewe gevalle is 7,2%, ŉ daling van die 7,5% van ŉ dag tevore. Die sewe dag gemiddeld staan nou op 8%, ook ŉ effense daling van die 8,1% van ŉ dag tevore. Die meeste nuwe gevalle is steeds in Gauteng (39%) en die Wes-Kaap (20%), gevolg deur KwaZulu-Natal (12%), Noordwes (9%), Mpumalanga (7%), die Vrystaat (5%), die Oos-Kaap en Limpopo (3% elk) en die Noord-Kaap (2%). Nog 17 mense met Covid-19 is in hospitale opgeneem en tans word 3 256 mense wat positief vir die virus getoets het, in hospitale landwyd behandel. Meer as 22,8 miljoen laboratoriumtoetse is sedert die uitbreking van die pandemie gedoen en net meer as 20 000 hiervan sedert die vorige verslag. Altesame 6 111 dosisse van die entstof is Sondag toegedien.